La Penya El Coet realitza aquest cap de setmana dos cursos per a obtenir el CRE
2025-07-24

Diumenge que ve 12 de març, Burjassot farà olor de pólvora des de primera hora del matí de la mà de la Penya El Coet, entitat burjassotera que ha organitzat, amb la col·laboració de l’Agrupació de Falles i de l’Ajuntament de Burjassot, a través de la Regidoria de Falles, la I Burjadespertà, amb eixida des de la Plaça de la Concòrdia.

Des de la Penya El Coet es faran aquest cap de setmana, concretament el dissabte 18 de febrer, dos nous cursos perquè tot aquell o aquella que vulga participar en la Burjadespertà o en qualsevol dels actes en els quals s’usen productes pirotècnics, puguen fer-ho obtenint així el Curs de Consumidors Reconeguts com a Experts (CRE). Un curs que capacita a les persones que el superen a poder participar en els esdeveniments en el qual s’use material pirotècnic, tals com la despertà, la passejà, la cordà o els correfocs.

En aquest cas, hi haurà dos cursos, un al matí de 8:30 a 13 hores, per a majors de 18 anys, en les dependències de la Policia Local, en la Plaça Gómez Ferrer, 4, i en horari de vesprada, de 16:30 a 18 hores, en aquest cas en el casal de la Falla Llibertat-Teodoro Llorente. En tots dos casos, aquelles persones que estiguen interessades a realitzar el curs hauran de posar-se en contacte amb la Penya a través del correu electrònic cursoscrepenyaelcoet@gmail.com o bé cridant als telèfons 622 38 49 63 o 610 26 73 38.